internet vaartha 101 Views
న్యూఢిల్లీ : వస్తుసేవల చట్టం వచ్చే ఏడాది ఏప్రిల్‌ నుంచి అమలు లోనికి తెచ్చేందుకు కేంద్రప్రభుత్వం ముందు అన్నిరకాల కసరత్తులు చేస్తోంది. ఇందుకు సంబంధించి ముందుగా రిజిస్ట్రేషన్‌, ఇన్వాయిస్‌, చెల్లింపులు వంటి వాటిపైముసాయిదా నిబంధనలు రూపొందిస్తోంది. జిఎస్‌టి మండలిపరంగా వీటిని ఆమోదించింది. ఈనెల 30వతేదీనాటి సమావేశంలో మరింత విస్తృతం చేసేందుకు కసరత్తులుచేస్తున్నట్లు రెవెన్యూ కార్యదర్శి హస్‌ముఖ్‌ అధియా వెల్ల డించారు. ముసాయిదానిబందనలను చూస్తే సిబిఇసి అభిప్రాయాలను కోరింది. జిఎస్‌టి కౌన్సిల్‌ మొదటిసమావేశానికే అభిప్రాయాలు కావాలని చూసింది. జిఎస్‌టి సిబిఇసి ప్రభుత్వ వెబ్‌సైట్‌కు తమతమ అభిప్రాయాలను 28వ తేదీకే పంపించాలని కోరింది. ముసాయిదా నిబంధనలు ఆన్‌లైన్‌ రిజిస్ట్రేషన్‌ను దర ఖాస్తు పూరించిన మూడురోజులలోపే జరిగేవిధానం అమలుకుతెస్తామన్నారు. బిజినెస్‌ ప్రారంభించే ఐదురోజుల ముందుగానే రిజిస్ట్రేషన్‌ చేసుకోవాల్సి ఉం టుంది. ప్రభుత్వ లక్ష్యాలమేరకు కొత్త పరోక్షపన్నుల వ్యవస్థను అమలు చేస్తోంది. జిఎస్‌టి మండలిపరంగా తన రెండోసమావేశం ఈనెల 30వ తేదీనాటికి జిఎస్‌టి నియమ నిబంధనలను ఖరారుచేస్తుంది. నిర్దిష్టగడువులోపు దరఖాస్తును ఆమోదించనిపక్షంలో పన్నులశాఖపరంగా ఆ దరఖాస్తును ఆమోదించినట్లే భావించాల్సి ఉంటుంది. ఇందుకు సంబంధించి పాన్‌నెంబరు, మొబైల్‌ నంబరు, ఇమెయిల్‌ చిరునామావంటివి పోర్టల్‌లో పొందుపరచాల్సి ఉంటుంది. పన్నుల శాఖ అధికారులు ఈపాన్‌ నంబరు, వన్‌టైమ్‌ పాస్‌వర్డ్‌, ఆధార్‌ నంబరు వంటివి సంస్థ లేదా వ్యక్తుల వివరాలను తెలుసుకునేందుకు వీలవుతుంది. అన్ని దస్త్రాలు సక్రమంగా ఉంటే పన్నులశాఖ అధికారులు జిఎస్‌టి రిజిస్ట్రేషన్‌ను దరఖాస్తు అందిన మూడు రోజులలోపే రిజిస్ట్రేషన్‌ పూర్తి చేస్తారని అధియా వివరించారు.